ai4bharat/Pralekha huggingface dataset:
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଚଳିତ ଚିନି ଋତୁ ୨୦୨୧-୨୨ରେ ଚିନି ଉତ୍ପାଦନ ପୂର୍ବ ଚିନି ଋତୁ ତୁଳନାରେ ୧୩% ଅଧିକ ହେବା ଆଶା: କେନ୍ଦ୍ର
ଦେଶରେ ଚିନି ଉପଲବ୍ଧତା ଘରୋଇ ଆବଶ୍ୟକତା ପୂରଣ ପାଇଁ ପର୍ଯ୍ୟାପ୍ତ ଅଟେ: କେନ୍ଦ୍ର
ଚଳିତ ଚିନି ଋତୁ ୨୦୨୧-୨୨ରେ ଚିନି କଳଗୁଡ଼ିକ ଚାଷୀମାନଙ୍କୁ ଆଖୁ ମୂଲ୍ୟ ବାବଦରେ ୧,୦୦,୦୦୦ କୋଟି ଟଙ୍କାରୁ ଅଧିକ ପ୍ରଦାନ କରିବେ
ଚଳିତ ଚିନି ଋତୁ ୨୦୨୧-୨୨ରେ ଚିନି ଉତ୍ପାଦନ ପୂର୍ବ ଚିନି ଋତୁ ତୁଳନାରେ ୧୩% ଅଧିକ ହେବା ନେଇ ଆଶା କରାଯାଉଛି । ସଂଶୋଧିତ ଆକଳନ ଅନୁସାରେ ଚଳିତ ଚିନି ଋତୁ ୨୦୨୧-୨୨ରେ ଚିନି ଉତ୍ପାଦନ ପାଖାପାଖି ୩୫୦ ଲକ୍ଷ ମେଟି୍ରକ ଟନ   ହେବା ନେଇ ଆଶା ରହିଛି, ଯେବେ କି ଘରୋଇ ଆବଶ୍ୟକତା ପାଖାପାଖି ୨୭୮ ଏଲଏମଟି ହେବ ବୋଲି ଆକଳନ କରାଯାଇଛି । ଚିନି ଋତୁ ୨୦୨୧-୨୨ ପ୍ରାରମ୍ଭରେ ପାଖାପାଖି ୮୫ ଲକ୍ଷ ମେଟି୍ରକ ଟନ ଚିନି ମହଜୁଦ ରହିଥିଲା ।
ପାଖାପାଖି ୯୫ ଏଲଏମଟିର ସମ୍ଭାବ୍ୟ ରପ୍ତାନି ପରେ ମଧ୍ୟ ୨୦୨୨ ସେପ୍ଟେମ୍ବର ଶେଷ ବେଳକୁ ଚଳିତ ଚିନି ଋତୁ ନିମନ୍ତେ ଚିନିର କ୍ଲୋଜିଙ୍ଗ ଷ୍ଟକ ୬୦ ଏଲଏମଟିଠାରୁ ଅଧିକ ହେବା ସମ୍ଭାବନା ରହିଛି । ଦେଶରେ ଚିନିର ଉପଲବ୍ଧତା ଘରୋଇ ଆବଶ୍ୟକତା ପୂରଣ ନିମନ୍ତେ ପର୍ଯ୍ୟାପ୍ତ । ଏଭଳି ସ୍ଥିତିରେ ଚିନି ସହଜରେ ଉପଲବ୍ଧ ହେବ ଏବଂ ଘରୋଇ ବଜାରରେ ଚିନି ଦର ଉଚିତ ସ୍ତରରେ ସ୍ଥିର ରହିବା ନେଇ ଆଶା କରାଯାଉଛି ।
ଏ ନେଇ ସଚିବ , ଭାରତ ସରକାରଙ୍କ ଅଧ୍ୟକ୍ଷତାରେ ରାଜ୍ୟଗୁଡ଼ିକର ପ୍ରମୁଖ ସଚିବ ଙ୍କ ସହିତ ଆଜି ଏଠାରେ ଏକ ଭର୍ଚୁଆଲ ବୈଠକ ଅନୁଷ୍ଠିତ ହୋଇଯାଇଛି, ଯେଉଁଥିରେ ଚିନି ଋତୁ ୨୦୨୧-୨୨  ନିମନ୍ତେ ଆଖୁ ଚାଷ ଅଞ୍ଚଳର ଆକଳନ କରିବା, ଆଖୁ ଓ ଚିନି ଉତ୍ପାଦନ ସହିତ ଚିନିର ରପ୍ତାନି ଓ ଇଥାନଲ ଉତ୍ପାଦନ ପାଇଁ ଜରୁରି ଚିନି କାଟଛାଣ୍ଟ କରି ପୃଥକ ରଖିବା ଭଳି ପ୍ରସଙ୍ଗରେ ଆଲୋଚନା ହୋଇଛି ।
ସରକାର ଚିନି କଳଗୁଡ଼ିକୁ ଅତିରିକ୍ତ ଆଖୁକୁ ପେଟ୍ରୋଲ ସହ ସାମିଲ କରି ମିଶ୍ରିତ ଇଥାନଲ ବନାଇବା ପାଇଁ ପ୍ରୋତ୍ସାହିତ କରୁଛନ୍ତି । ଏହା କେବଳ ସବୁଜ ଇନ୍ଧନ ଭାବେ କାମ ଦେବନାହିଁ, ବରଂ ଅଶୋଧିତ ତୈଳ ଆମଦାନିରେ ହ୍ରାସ ରୂପରେ ବିଦେଶୀ ମୁଦ୍ରା ସଞ୍ଚୟ ବି କରିବ । ବିଗତ ୩ ଚିନି ଋତୁ ୨୦୧୮-୧୯, ୨୦୧୯-୨୦ ଓ ୨୦୨୦-୨୧ରେ ପାଖାପାଖି ୩.୩୭ ଏଲଏମଟି, ୯.୨୬ ଏଲଏମଟି ଓ ୨୨ ଏଲଏମଟି ଚିନିକୁ ଇଥାନଲରେ ପରିବର୍ତ୍ତନ କରାଯାଇଛି । ବର୍ତ୍ତମାନ ଚିନି ଋତୁ ୨୦୨୧-୨୨ରେ ପାଖାପାଖି ୩୫ ଏଲଏମଟି ଚିନିକୁ ଇଥାନଲ ପାଇଁ ଛଡ଼ାଯିବା ନେଇ ଅନୁମାନ କରାଯାଉଛି ଏବଂ ୨୦୨୪-୨୫ ସୁଦ୍ଧା ପାଖାପାଖି ୬୦ ଏଲଏମଟି ଚିନିକୁ ଇଥାନଲରେ ପରିଣତ ନିମନ୍ତେ ଲକ୍ଷ୍ୟ ରହିଛି । ଏହାଦ୍ୱାରା ଅତିରିକ୍ତ ଆଖୁ ସମସ୍ୟା ସହିତ ବିଳମ୍ବରେ ହେଉଥିବା ଦେୟ ପ୍ରଦାନ ସମସ୍ୟାର ପ୍ରତିକାର ବାହାରି ପାରିବ ଏବଂ ଚାଷୀମାନଙ୍କୁ ଉଚିତ ସମୟରେ ପାଉଣା ମିଳିପାରିବ ।
ଇଥାନଲ ଯୋଗାଣ ବର୍ଷ  ୨୦୧୩-୧୪ ରୁ ଇଏସୱାଇ ୨୦୨୦-୨୧ ପର୍ଯ୍ୟନ୍ତ, ଚିନି କଳ/ଡିଷ୍ଟିଲରିଗୁଡ଼ିକ ତୈଳ ବିପଣନକାରୀ କମ୍ପାନି  ଗୁଡ଼ିକୁ ଇଥାନଲ ବିକି୍ରରୁ ପାଖାପାଖି ୫୩,୦୦୦ କୋଟି ଟଙ୍କାର ରାଜସ୍ୱ ସୃଷ୍ଟି କରିଛି । ବର୍ତ୍ତମାନ ଇଏସୱାଇ ୨୦୨୧-୨୨ରେ ଚିନି କଳଗୁଡ଼ିକ ଦ୍ୱାରା ଓଏମସିକୁ ଇଥାନଲ ବିକି୍ରରୁ ୧୮,୦୦୦ କୋଟି ଟଙ୍କାରୁ ଅଧିକ ରାଜସ୍ୱ ସୃଷ୍ଟି ହେବା ଆଶା ରହିଛି ।
ଗତ ଚିନି ଋତୁ ୨୦୨୦-୨୧ରେ ୯୨,୯୩୮ କୋଟି ଟଙ୍କାର ଆଖୁ ବକେୟାରୁ ଚାଷୀମାନଙ୍କୁ ୧୮-୪-୨୦୨୨ ସୁଦ୍ଧା ପାଖାପାଖି ୯୨,୪୮୦ କୋଟି ଟଙ୍କାର ଆଖୁ ବକେୟା ପ୍ରଦାନ କରାଯାଇଛି । ସେହିଭଳି ବିଗତ ଚିନି ଋତୁର ୯୯.୫% ଆଖୁ ବକେୟାକୁ ପରିଶୋଧ କରାଯାଇଛି । ଚଳିତ ଚିନି ଋତୁ ୨୦୨୧-୨୨ରେ ୯୧,୪୬୮ କୋଟି ଟଙ୍କାର ମୋଟ ଆଖୁ ବକେୟା ମଧ୍ୟରୁ ଚାଷୀମାନଙ୍କୁ ୧୮-୪-୨୦୨୨ ସୁଦ୍ଧା ୭୪,୧୪୯ କୋଟି ଟଙ୍କାର ପାଉଣା ପ୍ରଦାନ କରାଯାଇଛି, ଯାହା କି ୮୦%ରୁ ଅଧିକ । ଚଳିତ ଚିନି ଋତୁରେ ଚିନି କଳଗୁଡ଼ିକ ଚାଷୀମାନଙ୍କୁ ୧,୦୦,୦୦୦ କୋଟି ଟଙ୍କାରୁ ଅଧିକ ଆଖୁ ମୂଲ୍ୟ ପ୍ରଦାନ କରିବା ନେଇ ଆଶା ରହିଛି । ଆଖୁ ରପ୍ତାନିରେ ବୃଦ୍ଧି ଓ ଆଖୁରୁ ଇଥାନଲ ଉତ୍ପାଦନ ହେବା କାରଣରୁ ଚାଷୀମାନଙ୍କୁ ଆଖୁ ମୂଲ୍ୟ ବାବଦ ପାଉଣା ପ୍ରଦାନ ତ୍ୱରାନ୍ୱିତ ହୋଇପାରିଛି ।
SR
(Visitor Counter : 116
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ପଣ୍ଡିତ ମଦନ ମୋହନ ମାଲବ୍ୟଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପଣ୍ଡିତ ମଦନ ମୋହନ ମାଲବ୍ୟଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ମହାନ ସ୍ୱାଧୀନତା ସଂଗ୍ରାମୀ, ଶିକ୍ଷାବିତ୍ ଏବଂ ସମାଜ ସଂସ୍କାରକ ମହାମାନ୍ୟ ପଣ୍ଡିତ ମଦନ ମୋହନ ମାଲବ୍ୟ ଜୀଙ୍କୁ ତାଙ୍କ ଜୟନ୍ତୀରେ କୋଟି କୋଟି ପ୍ରଣାମ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-୧୯ ଏବଂ ୟୁକ୍ରେନ ସଙ୍କଟ ସମୟରେ ବିଏପିଏସ୍ର ରିଲିଫ କାର୍ଯ୍ୟକୁ ପ୍ରଶଂସା କରଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବରିଷ୍ଠ ବିଏପିଏସ୍ ସାଧୁ, ଇଶ୍ୱରଚରଣ ସ୍ୱାମୀ ଏବଂ ବ୍ରହ୍ମବିହାରୀ ସ୍ୱାମୀଙ୍କୁ ଭେଟି କୋଭିଡ-୧୯ ଏବଂ ୟୁକ୍ରେନ ସଙ୍କଟ ସମୟରେ ବିଏପିଏସ୍ର ରିଲିଫ କାର୍ଯ୍ୟକୁ ପ୍ରଶଂସା କରିଥିଲେ । ଶ୍ରୀ ମୋଦୀ ମଧ୍ୟ ଏଚ୍ଏଚ୍ ପ୍ରମୁଖ ସ୍ୱାମୀ ମହାରାଜ ଜୀଙ୍କ ଆସନ୍ତା ଜନ୍ମ ଶତବାର୍ଷିକୀ ପାଳନ ନେଇ ଆଲୋଚନା କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ କରିଛନ୍ତି;
“ବରିଷ୍ଠ ବିଏପିଏସ୍ ସାଧୁ, ଇଶ୍ୱରଚରଣ ସ୍ୱାମୀ ଏବଂ ବ୍ରହ୍ମବିହାରୀ ସ୍ୱାମୀଙ୍କୁ ଭେଟିଥିଲି । କୋଭିଡ-୧୯ ଏବଂ ୟୁକ୍ରେନ ସଙ୍କଟ ସମୟରେ ବିଏପିଏସ୍ର ରିଲିଫ୍ କାର୍ଯ୍ୟକୁ ପ୍ରଶଂସା କରିଥିଲି । ଏଚ୍ଏଚ୍ ପ୍ରମୁଖ ସ୍ୱାମୀ ମହାରାଜ ଜୀଙ୍କ ଆସନ୍ତା ଜନ୍ମ ଶତବାର୍ଷିକୀ ପାଳନ ନେଇ ଆଲୋଚନା କରିବା ସହିତ ସମାଜକୁ ତାଙ୍କର ଅବଦାନ ସଂକ୍ରାନ୍ତରେ ସ୍ମରଣ କରିଥିଲି ।”
HS
(
ପ୍ରତିରକ୍ଷା ମନ୍ତ୍ରଣାଳୟ
ଗଣତନ୍ତ୍ର ଦିବସ ଅବସରରେ ସ୍ଥଳସେନା କର୍ମଚାରୀଙ୍କ ପାଇଁ ସାହସିକତା ଓ ବିଶିଷ୍ଟ ସେବା ପୁରସ୍କାର ଘୋଷଣା
ନୂଆଦିଲ୍ଲୀ, ୨୫/୧୧-୨୦୨୨ର ଗଣତନ୍ତ୍ର ଦିବସ ପାଳନ ଅବସରରେ ସ୍ଥଳସେନାର କର୍ମଚାରୀଙ୍କ ପାଇଁ ସାହାସିକତା ଓ ବିଶିଷ୍ଟ ସେବା ପୁରସ୍କାର ଘୋଷଣା କରାଯାଇଛି ।
ସେହିଭଳି ମରଣୋତ୍ତର ଭାବେ ସାହାସିକତା ପୁରସ୍କାର ପାଇଥିବା ଛ’ଜଣଙ୍କ ମଧ୍ୟରେ ଅଛନ୍ତି ଶ୍ରୀଜିତ ଏମ୍, ଅନିଲ କୁମାର ତୋମର, କାଶୀରାୟ ବାମ୍ମନାଲି, ରିଙ୍କୁ କୁମାର, ଏମ୍ ଯଶୱନ୍ତ କୁମାର ରେଡ୍ଡୀ, ଓ ରାକେଶ ଶର୍ମା । ଏହି ଛ’ଜଣ ବୀର ଯବାନଙ୍କୁ ମରଣୋତ୍ତରଭାବେ ସୂର୍ଯ୍ୟଚକ୍ର ସମ୍ମାନ ପ୍ରଦାନ କରିବାକୁ ମଧ୍ୟ ସୁପାରିସ କରାଯାଇଛି ।
ଆଜି ସ୍ଥଳସେନା ପକ୍ଷରୁ ମଧ୍ୟ ପରମ ବିଶିଷ୍ଟ ସେବା ମେଡାଲ, ଉତ୍ତମ ଯୁଦ୍ଧ ସେବା ମେଡାଲ, ଅତି ବିଶିଷ୍ଟି ସେବା ମେଡାଲ, ଯୁଦ୍ଧ ସେବା ମେଡାଲ, ସେବା ମେଡାଲ ର ତାଲିକା ପ୍ରକାଶ କରାଯାଇଛି ।
ସମ୍ପୂର୍ଣ୍ଣ ବିବରଣୀ ପାଇଁ କ୍ଲିକ କରନ୍ତୁ.....
 Summary of gallantry and distinguished service awards to Army personnel on the occasion of 26 Jan 2022.
 List of all gallantry and distinguished service awardees.
 Citation with photograph of Chakra Series Awardees.
TM
(Visitor Counter : 173
କ୍ୟାବିନେଟ
ଜଳ ସମ୍ପଦ ବିକାଶ ଏବଂ ପରିଚାଳନା କ୍ଷେତ୍ରରେ ସହଯୋଗ ଉପରେ ଭାରତ ଏବଂ ଡେନମାର୍କ ମଧ୍ୟରେ ଏକ ବୁଝାମଣାପତ୍ର ସ୍ୱାକ୍ଷରକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଜଳ ସମ୍ପଦ ବିକାଶ ଏବଂ ପରିଚାଳନା କ୍ଷେତ୍ରରେ ସହଯୋଗ ଉପରେ ଭାରତ ଏବଂ ଡେନମାର୍କ ମଧ୍ୟରେ ସ୍ୱାକ୍ଷରିତ ଏକ ବୁଝାମଣାପତ୍ର  ବିଷୟରେ ଅବଗତ କରାଯାଇଛି ।
ବୁଝାମଣାପତ୍ରରେ ସହଯୋଗର ବ୍ୟାପକ କ୍ଷେତ୍ର ଗୁଡ଼ିକ ହେଉଛି:
- ଡିଜିଟାଲାଇଜେସନ୍ ଏବଂ ସୂଚନା ବ୍ୟବହାରର ସହଜତା
- ସମନ୍ୱିତ ଏବଂ ସ୍ମାର୍ଟ ଜଳ ଉତ୍ସ ବିକାଶ ଏବଂ ପରିଚାଳନା;
- ଜଳ ପ୍ରବେଶ କରୁଥିବା ମୃତ୍ତିକାର ମ୍ୟାପିଙ୍ଗ୍, ଭୂତଳ ଜଳ ମଡେଲିଂ, ମନିଟରିଂ ଏବଂ ରିଚାର୍ଜ;
- ଘର ଗୁଡିକୁ ଦକ୍ଷ ଏବଂ ନିରନ୍ତର ଜଳ ଯୋଗାଣ, ଅଣ-ରାଜସ୍ୱ ଜଳ ହ୍ରାସ ଏବଂ ଶକ୍ତି ସଂରକ୍ଷଣ ସହିତ;
- ବ୍ୟବହାରତା, ସ୍ଥିରତା ଏବଂ ଅର୍ଥନୈତିକ ବିକାଶ ପାଇଁ ନଦୀ ଓ ଜଳ ଉତ୍ସର ବିକାଶ;
- ଜଳ ଗୁଣବତ୍ତା ମନିଟରିଂ ଏବଂ ପରିଚାଳନା;
ବର୍ଜ୍ୟଜଳର ପୁନଃ ବ୍ୟବହାର ପାଇଁ ବୃତ୍ତାକାର ଅର୍ଥନୀତି ସହିତ ନର୍ଦ୍ଦମାଜଳ / ବର୍ଜ୍ୟଜଳର ବିଶୋଧନ, ବ୍ୟାପକ ପଙ୍କ ପରିଚାଳନା ଏବଂ ଜଳ ଯୋଗାଣ ଏବଂ ପରିମଳ କ୍ଷେତ୍ରରେ ଅକ୍ଷୟ ଶକ୍ତିର ସର୍ବାଧିକ ବ୍ୟବହାରକୁ ଅନ୍ତର୍ଭୁକ୍ତ କରିବା;
- ପ୍ରାକୃତିକ ସମାଧାନ ସହିତ ଜଳବାୟୁ ପରିବର୍ତ୍ତନ ହ୍ରାସ ଏବଂ ଗ୍ରହଣଶୀଳତା
- ସହରାଞ୍ଚଳ ବନ୍ୟା ପରିଚାଳନା ସହିତ ନଦୀ କୈନ୍ଦ୍ରିକ ସହରୀ ଯୋଜନା
- ସହର ଆଖପାଖ ଏବଂ ଗ୍ରାମାଞ୍ଚଳରେ ପ୍ରାକୃତିକ ତରଳ ବର୍ଜ୍ୟବସ୍ତୁ ହ୍ରାସ ପାଇଁ ପଦକ୍ଷେପ
ଏହି ବୁଝାମଣା ଜଳ ସମ୍ପଦ ବିକାଶ ଏବଂ ପରିଚାଳନା କ୍ଷେତ୍ରରେ ସହଯୋଗକୁ ବ୍ୟାପକ ଭାବେ ମଜବୁତ କରିବ; ଗ୍ରାମୀଣ ଜଳ ଯୋଗାଣ; ଏବଂ ସହଯୋଗ ପରିସରରେ ଅଧିକାରୀ, ଶିକ୍ଷାବିତ, ଜଳ କ୍ଷେତ୍ର ଏବଂ ଶିଳ୍ପ ମଧ୍ୟରେ ପ୍ରତ୍ୟକ୍ଷ ସହଯୋଗ ମାଧ୍ୟମରେ ନର୍ଦ୍ଦମାଜଳ / ବର୍ଜ୍ୟଜଳ ବିଶୋଧନ କରିବ ।
ପୃଷ୍ଠଭୂମି:
ଡେନମାର୍କର ପ୍ରଧାନମନ୍ତ୍ରୀ ସୁଶ୍ରୀ ମେଟେ ଫ୍ରେଡେରିକସେନ୍ ଏବଂ ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୮ ସେପ୍ଟେମ୍ବର ୨୦୨୦ ରେ ଭାରତ ଏବଂ ଡେନମାର୍କ ମଧ୍ୟରେ ଏକ ଭର୍ଚୁଆଲ୍ ଶିଖର ସମ୍ମିଳନୀରେ ସହ ଅଧ୍ୟକ୍ଷତା କରିଥିଲେ ଏବଂ ଦୁଇ ଦେଶ ମଧ୍ୟରେ ସବୁଜ ରଣନୀତିକ ସହଯୋଗ ପ୍ରତିଷ୍ଠା ଉପରେ ମିଳିତ ବିବୃତ୍ତି ଜାରି କରିଥିଲେ । ମିଳିତ ବିବୃତ୍ତିଟି ବାସ୍ତବରେ ପରିବେଶ / ଜଳ ଏବଂ ବୃତ୍ତାକାର ଅର୍ଥନୀତି ଏବଂ ସ୍ମାର୍ଟ ସିଟି ସମେତ ସ୍ଥାୟୀ ସହରୀ ବିକାଶ କ୍ଷେତ୍ରରେ ସହଯୋଗର ପରିକଳ୍ପନା କରିଛି ।
ପ୍ରଧାନମନ୍ତ୍ରୀଙ୍କୁ ଭେଟିବା ପରେ ଡେନମାର୍କର ପ୍ରଧାନମନ୍ତ୍ରୀ ଶ୍ରୀମତୀ ମେଟେ ଫ୍ରେଡେରିକସେନ୍ ୦୯ ଅକ୍ଟୋବର ୨୦୨୧ ରେ ଭାରତ ଗସ୍ତ ସମୟରେ ସବୁଜ ରଣନୀତିକ ସହଯୋଗ ଉପରେ ଅନ୍ୟମାନଙ୍କ ମଧ୍ୟରେ ପ୍ରଧାନମନ୍ତ୍ରୀ ଏହି ମିଳିତ ବିବୃତ୍ତିକୁ ଅନୁସରଣ କରିଥିଲେ:
- ସ୍ମାର୍ଟ ଜଳ ଉତ୍ସ ପରିଚାଳନା ପାଇଁ ସେଣ୍ଟର ଅଫ୍ ଏକ୍ସଲେନ୍ସ ପ୍ରତିଷ୍ଠା 
- ପାନଜୀର ସ୍ମାର୍ଟ ସିଟି ପରୀକ୍ଷାଗାର ଆଧାରରେ ବାରାଣାସୀରେ ନଦୀ ସଫେଇ ପାଇଁ ଏକ ପରୀକ୍ଷାଗାର ପ୍ରତିଷ୍ଠା ।
ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡେନମାର୍କ ଗସ୍ତ କରିବା ସମୟରେ ଭାରତ ସରକାରଙ୍କ ଜଳ ଶକ୍ତି ମନ୍ତ୍ରଣାଳୟ ଏବଂ ଏବଂ ଡେନମାର୍କ ସରକାରଙ୍କ ପରିବେଶ ମନ୍ତ୍ରଣାଳୟ ମଧ୍ୟରେ ୩ ମଇ, ୨୦୨୨ରେ ଏକ ରାଜିନାମା ସ୍ୱାକ୍ଷରିତ ହୋଇଛି । ଏକ ବ୍ୟାପକ ଆଗ୍ରହପତ୍ରରେ ପ୍ରବେଶ କରିବା ଉଦ୍ଦେଶ୍ୟରେ ଏହି ରାଜିନାମା ସ୍ୱାକ୍ଷରିତ ହୋଇଛି ଯାହା ଦୁଇଟି ନୂତନ ପଦକ୍ଷେପକୁ ଅନ୍ତର୍ଭୁକ୍ତ କରିବ; ସ୍ମାର୍ଟ ଜଳ ସମ୍ପଦ ପରିଚାଳନା ପାଇଁ ଏକ ଉତ୍କର୍ଷ କେନ୍ଦ୍ର ଏବଂ ବାରାଣାସୀର ସ୍ୱଚ୍ଛ ନଦୀ ଜଳ ଉପରେ ଏକ ସ୍ମାର୍ଟ ପରୀକ୍ଷାଗାର । ପ୍ରସ୍ତାବିତ ସହଯୋଗର ମୌଳିକ ଉଦ୍ଦେଶ୍ୟ ହେଉଛି ସାମଗ୍ରିକ ଏବଂ ସ୍ଥାୟୀ ଆଭିମୁଖ୍ୟ ମାଧ୍ୟମରେ ବର୍ତ୍ତମାନ ଏବଂ ଭବିଷ୍ୟତର ଆବଶ୍ୟକତା ପୂରଣ କରିବା ପାଇଁ ନିରାପଦ ଏବଂ ସୁରକ୍ଷିତ ଜଳ ସୁନିଶ୍ଚିତ କରିବା ।
ମାନ୍ୟବର ଜଳ ଶକ୍ତି ମନ୍ତ୍ରୀଙ୍କ ନେମାର୍କ ଗସ୍ତ ସମୟରେ ଆଗ୍ରହପତ୍ରକୁ ଅନୁସରଣ କରି ଭାରତ ସରକାରଙ୍କ ଜଳସମ୍ପଦ ବିଭାଗ, ଗ୍ରାମ୍ୟ ଉନ୍ନୟନ ଏବଂ ଗଙ୍ଗା ସଫେଇ ଏବଂ ଡେନମାର୍କ ସରକାରଙ୍କ ପରିବେଶ ମନ୍ତ୍ରଣାଳୟ ମଧ୍ୟରେ ଏକ ବୁଝାମଣା ୧୨.୦୯.୨୦୨୨ ରେ ହୋଇଥିଲା ।
HS
(
ଅର୍ଥ ମନ୍ତ୍ରଣାଳୟ
ବ୍ୟାଙ୍କ ସମୂହ ଦ୍ୱାରା ଲାଗୁ କରାଯାଉଥିବା ସେବାଶୁଳ୍କ ର ବାସ୍ତବ ସ୍ଥିତି
କେତେକ ରାଷ୍ଟ୍ରାୟତ୍ତ ବ୍ୟାଙ୍କ ସେବାଶୁଳ୍କ ବା ସର୍ଭିସ ଚାର୍ଜ ଅତ୍ୟଧିକ ବୃଦ୍ଧି କରିଥିବା ସଂପର୍କରେ ଗଣମାଧ୍ୟମରେ ରିପୋର୍ଟ ପ୍ରକାଶ ପାଇଛି । ଏହି ପ୍ରସଙ୍ଗରେ ଅର୍ଥ ମନ୍ତ୍ରଣାଳୟ ପକ୍ଷରୁ ବାସ୍ତବ ସ୍ଥିତି ସଂପର୍କରେ ନିମ୍ନ ମତେ ସୂଚନା ଦିଆଯାଇଛି ।
- ଜନଧନ ଆକାଉଣ୍ଟ ସମେତ ବେସିକ ସେଭିଂସ ବ୍ୟାଙ୍କ ଡିପୋଜିଟ - କ୍ଷେତ୍ରରେ କୌଣସି ସର୍ଭିସ ଚାର୍ଜ ଲାଗୁ କରାଯିବାର ବ୍ୟବସ୍ଥା ନାହିଁ । ଏହି 60.04 କୋଟି ବିଏସ୍ବିଡି ଆକାଉଣ୍ଟ ମଧ୍ୟରେ 41.13 କୋଟି ଜନଧନ ଆକାଉଣ୍ଟ ଅନ୍ତର୍ଭୁକ୍ତ । ଜନଧନ ଆକାଉଣ୍ଟ ଖୋଲିଥିବା ଲୋକମାନେ ଗରିବ ଏବଂ ସେମାନେ ବ୍ୟାଙ୍କ ସୁବିଧା ନ ଥିବା ଅଞ୍ଚଳର ଅଧିବାସୀ । ଅତଏବ ଏହି ବର୍ଗର କୌଣସି ଜମାଖାତାଧାରୀଙ୍କଠାରୁ ସର୍ଭିସ ଚାର୍ଜ ନେବାର ବ୍ୟବସ୍ଥା ନାହିଁ । ଏମାନଙ୍କୁ ମାଗଣା ବ୍ୟାଙ୍କ ସେବା ଯୋଗାଇ ଦେବାକୁ ଭାରତୀୟ ରିଜର୍ଭ ବ୍ୟାଙ୍କର ନିର୍ଦ୍ଦେଶ ରହିଛି ।
- ନିୟମିତ ସେଭିଙ୍ଗସ୍ ଆକାଉଣ୍ଟ, କରେଣ୍ଟ ଆକାଉଣ୍ଟ, କ୍ୟାଶ କ୍ରେଡିଟ ଆକାଉଣ୍ଟ ଓ ଓଭରଡ୍ରାଫ୍ଟ ଆକାଉଣ୍ଟ ଆଦି କ୍ଷେତ୍ରରେ ସର୍ଭିସ ଚାର୍ଜ ବୃଦ୍ଧି କରାଯାଇନାହିଁ । କେବଳ ବ୍ୟାଙ୍କ ଅଫ୍ ବରୋଦା ଚଳିତ ନଭେମ୍ବର 1 ତାରିଖଠାରୁ ମାସିକ ମାଗଣା ଟଙ୍କା ଜମା ଓ ଉଠାଣ ଉପରେ କେତେକ ପରିବର୍ତ୍ତନ କରିଛି । ଏହି ବ୍ୟବସ୍ଥାରେ ବିନା ସର୍ଭିସ ଚାର୍ଜରେ ଟଙ୍କା ଜମା ଓ ଉଠାଣ ସଂଖ୍ୟାକୁ 5 ଥରରୁ 3 ଥରକୁ ହ୍ରାସ କରାଯାଇଛି । ଅର୍ଥାତ୍ ଜମାକାରୀ ମାସକୁ 3 ଥର ଲେଖାଏଁ ମାଗଣାରେ ଟଙ୍କା ଜମା ଓ ଉଠାଇବାର ସୁବିଧା ପାଇବେ । ଏହି ମୁକ୍ତ କାରବାର ସୁବିଧା ବାହାରେ ବ୍ୟାଙ୍କ ସହିତ କାରବାରରେ ଅନ୍ୟ କୌଣସି ଦେୟ ବୃଦ୍ଧି କରାଯାଇନାହିଁ । ବ୍ୟାଙ୍କ ଅଫ୍ ବରୋଦା ପକ୍ଷରୁ କୁହାଯାଇଛି ଯେ ସାଂପ୍ରତିକ କରୋନା ମହାମାରୀ ଦୃଷ୍ଟିରୁ ଏହି ପରିବର୍ତ୍ତନକୁ ପ୍ରତ୍ୟାହାର କରିନେବାକୁ ନିଷ୍ପତ୍ତି ନିଆଯାଇଛି ।
ଏହାଛଡା ଅନ୍ୟ କୌଣସି ରାଷ୍ଟ୍ରାୟତ୍ତ ବ୍ୟାଙ୍କ ନିକଟ ଅତୀତରେ ସର୍ଭିସ ଚାର୍ଜ ବୃଦ୍ଧି କରିନାହାନ୍ତି । ରିଜର୍ଭ ବ୍ୟାଙ୍କର ନିର୍ଦେଶାବଳୀ ଅନୁସାରେ ରାଷ୍ଟ୍ରାୟତ୍ତ ବ୍ୟାଙ୍କ ସମୂହଙ୍କ ସମେତ ଦେଶର ସମସ୍ତ ବ୍ୟାଙ୍କ ନିଜର ସେବା ଯୋଗାଣ ପାଇଁ ଦେୟ ଧାର୍ଯ୍ୟ କରିବାକୁ ଅଧିକୃତ । ତେବେ ଏହି ଦେୟ ବା ସର୍ଭିସ ଚାର୍ଜ ଲାଗୁ କରିବାବେଳେ ତାହା ନ୍ୟାୟୋଚିତ, ସ୍ୱଚ୍ଛ, ପାତରଅନ୍ତର ବିହୀନ ଏବଂ ଯୁକ୍ତି ସଂଗତ ହେବା ଉଚିତ ବୋଲି ରିଜର୍ଭ ବ୍ୟାଙ୍କ ନିର୍ଦ୍ଦେଶାବଳୀରେ ସ୍ପଷ୍ଟ କରାଯାଇଛି । ଅନ୍ୟାନ୍ୟ ରାଷ୍ଟ୍ରାୟତ୍ତ ବ୍ୟାଙ୍କ ସମୂହ ଜଣାଇଛନ୍ତି ଯେ ନିକଟ ଭବିଷ୍ୟତରେ ବ୍ୟାଙ୍କର ସର୍ଭିସ ଚାର୍ଜ ବଢାଇବାର କୌଣସି ପ୍ରସ୍ତାବ ସେମାନଙ୍କର ନାହିଁ । କରୋନା ମହାମାରୀ ପରିସ୍ଥିତିକୁ ଦୃଷ୍ଟିରେ ରଖି ଏଭଳି ନିଷ୍ପତ୍ତି ସେମାନେ ଗ୍ରହଣ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୋଗରେ ଅନେକ ଶ୍ୱାସକ୍ରିୟା ବ୍ୟାୟାମ ରହିଥାଏ ଯାହାର ବହୁତ ସ୍ୱ।।ସ୍ଥ୍ୟ ଉପକାରିତା ଅଛି: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଆସନ ବ୍ୟତୀତ ଯୋଗରେ ଅନେକ ଶ୍ୱାସକ୍ରିୟା ବ୍ୟାୟାମ ମଧ୍ୟ ରହିଛି ଯାହା ସ୍ୱାସ୍ଥ୍ୟ ପାଇଁ ଅନେକ ଲାଭଦାୟକ ଅଟେ । ଶ୍ରୀ ମୋଦୀ ଏକ ଭିଡିଓ ମଧ୍ୟ ସେୟାର କରିଛନ୍ତି ଯେଉଁଥିରେ ଯୋଗ ସମ୍ବନ୍ଧୀୟ ବ୍ୟାୟାମ ବିଷୟରେ ସବିଶେଷ ତଥ୍ୟ ରହିଛି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଆସନ ବ୍ୟତୀତ ଯୋଗରେ ଅନେକ ଶ୍ୱାସକ୍ରିୟା ବ୍ୟାୟାମ ମଧ୍ୟ ରହିଛି ଯାହାର ଅନେକ ସ୍ୱାସ୍ଥ୍ୟ ଉପକାର ହୋଇଥାଏ । ଏହି ଭିଡିଓରେ ଏହି ବ୍ୟାୟାମଗୁଡିକ ବିଷୟରେ ସବିଶେଷ ତଥ୍ୟ ଅନ୍ତର୍ଭୁକ୍ତ କରାଯାଇଛି ।
HS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ମୁମ୍ବାଇଠାରେ ଫିଟ୍ ଇଣ୍ଡିଆ କୁଇଜ୍ର ରାଜ୍ୟ ସ୍ତରୀୟ ବିଜେତାମାନଙ୍କୁ ସମ୍ବର୍ଦ୍ଧିତ କରିଛନ୍ତି କେନ୍ଦ୍ର କ୍ରୀଡ଼ା ମନ୍ତ୍ରୀ ଅନୁରାଗ ଠାକୁର
ମହାରାଷ୍ଟ୍ରର ପି ଜି ଗାରୋଡିଆ ବିଦ୍ୟାଳୟର ତନୟ ଚୌତମ ଶେଠ ଏବଂ ଆକାଶ ବିଶ୍ୱନାଥ ବିଜେତା ହୋଇଛନ୍ତି
ଆଜି ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରୀ ଅନୁରାଗ ସିଂହ ଠାକୁର ମୁମ୍ବାଇରେ ଯୁବ ବ୍ୟାପାର ଏବଂ କ୍ରୀଡ଼ା ମନ୍ତ୍ରଣାଳୟ ଦ୍ୱାରା ଆୟୋଜିତ ଏକ ସମାରୋହରେ ଫିଟ୍ ଇଣ୍ଡିଆ କୁଇଜ୍ର ରାଜ୍ୟ ସ୍ତରୀୟ ବିଜେତାଙ୍କୁ ସମ୍ବର୍ଦ୍ଧିତ କରିଛନ୍ତି । ଦେଶର ୭୨ ଜଣ ଛାତ୍ରଛାତ୍ରୀ ଏବଂ ୩୬ ଟି ବିଦ୍ୟାଳୟକୁ ନଗଦ ପୁରସ୍କାର ବାବଦରେ ୯୯ ଲକ୍ଷ ପୁରସ୍କାର ରାଶି ପ୍ରଦାନ କରାଯାଇଥିଲା । ୨୦୨୨ ଫେବୃଆରୀ ଏବଂ ମାର୍ଚ୍ଚ ମାସରେ ହୋଇଥିବା ରାଜ୍ୟ ରାଉଣ୍ଡରେ ୩୬୦ ଟି ବିଦ୍ୟାଳୟ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ ।
ବିଜେତାମାନଙ୍କୁ ସମ୍ବୋଧିତ କରି ଶ୍ରୀ ଠାକୁର କହିଛନ୍ତି: ଫିଟ୍ ଇଣ୍ଡିଆ ଆନ୍ଦୋଳନ, ଫିଟ୍ ଇଣ୍ଡିଆ ସ୍କୁଲ୍ ସପ୍ତାହ, ଫିଟ୍ ଇଣ୍ଡିଆ ଫ୍ରିଡମ୍ ରନ୍, ଫିଟ୍ ଇଣ୍ଡିଆ ସାଇକ୍ଲୋଥନ୍ ଏବଂ ଅନ୍ୟାନ୍ୟ ଅନେକ ପଦକ୍ଷେପ ଏବଂ ଫିଟନେସ୍ ଅଭିଯାନ ସହିତ ଗତି ସଂଗ୍ରହ କରିଛି । ଏହି ବିଶାଳ ଅଭିଯାନରେ ୯.୦୩ କୋଟି ଲୋକ ଅଂଶଗ୍ରହଣ କରିଛନ୍ତି ।
ମନ୍ତ୍ରୀ ଆହୁରି ମଧ୍ୟ କହିଛନ୍ତି ଯେ ଫିଟ୍ ଇଣ୍ଡିଆ କୁଇଜ୍ ଫିଟ୍ ଇଣ୍ଡିଆ ଆନ୍ଦୋଳନକୁ ପ୍ରୋତ୍ସାହିତ କରିବ, କ୍ରୀଡା ଏବଂ ଫିଟନେସ୍ ଉପରେ ସଚେତନତା ସୃଷ୍ଟି କରିବ ଏବଂ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଲକ୍ଷ୍ୟ ଅନୁଯାୟୀ ଏକ ସୁସ୍ଥ ଏବଂ ଫିଟ୍ ଇଣ୍ଡିଆ ସୃଷ୍ଟି କରିବ । ଆପଣଙ୍କ ମଧ୍ୟରୁ ପ୍ରତ୍ୟେକ ବର୍ତ୍ତମାନ କ୍ରୀଡ଼ା ଏବଂ ଫିଟନେସର ରାଷ୍ଟ୍ରଦୂତ ବୋଲି ଦର୍ଶାଇ ମନ୍ତ୍ରୀ ଛାତ୍ରମାନଙ୍କୁ ଫିଟ୍ ଇଣ୍ଡିଆ ମୋବାଇଲ୍ ଆପ୍ ରେ ବିସ୍ତାର କରିବାକୁ ଅନୁରୋଧ କରିଥିଲେ ।
କେନ୍ଦ୍ରମନ୍ତ୍ରୀ ମନେ ପକାଇଛନ୍ତି ଯେ ଭାରତକୁ ଏକ ଫିଟ୍ ଏବଂ ସୁସ୍ଥ ରାଷ୍ଟ୍ର ଭାବେ ପରିଣତ କରିବା ପାଇଁ ପ୍ରଧାନମନ୍ତ୍ରୀ \"ଇଣ୍ଡିଆ ଆନ୍ଦୋଳନ\' ଆରମ୍ଭ କରିଛନ୍ତି । ସେ ଆହୁରି ମଧ୍ୟ କହିଛନ୍ତି ଯେ ଖେଲୋ ଇଣ୍ଡିଆ ଏବଂ ଫିଟ୍ ଇଣ୍ଡିଆ ଭାରତର ସବୁଠାରୁ ସଫଳ ଅଭିଯାନ ମଧ୍ୟରେ ସ୍ଥାନ ପାଇଛି । ମନ୍ତ୍ରୀ ଛାତ୍ରମାନଙ୍କୁ କେବଳ ସେମାନଙ୍କ କ୍ୟାରିୟର ପାଠପଢା ବିଷୟରେ ନୁହେଁ, ବରଂ ସେମାନେ ଦେଶର ବିକାଶରେ ସହଯୋଗ କରିବାକୁ ଚାହୁଁଥିବା କ୍ଷେତ୍ର ବିଷୟରେ ମଧ୍ୟ ଚିନ୍ତା କରିବାକୁ କହିଥିଲେ । ଆଜାଦି କା ଅମୃତ ମହୋତ୍ସବର ଚାଲିଥିବା ଉତ୍ସବ ବିଷୟରେ ସେ ଛାତ୍ରମାନଙ୍କୁ ସ୍ମରଣ କରାଇ ଦେଇଛନ୍ତି ଯେ ଆମକୁ କେବଳ ଆମର ଅଧିକାର ନୁହେଁ, ସମ୍ବିଧାନରେ ଦିଆଯାଇଥିବା ଦାୟିତ୍ୱ ବିଷୟରେ ମଧ୍ୟ ଚିନ୍ତା କରିବା ଆବଶ୍ୟକ ।
ଭାରତର ସମୃଦ୍ଧ ଖେଳ ଇତିହାସ ବିଷୟରେ ଛାତ୍ରମାନଙ୍କ ମଧ୍ୟରେ ସଚେତନତା ସୃଷ୍ଟି କରିବା ଲକ୍ଷ୍ୟରେ ଆରମ୍ଭ ହୋଇଥିବା ଫିଟ୍ ଇଣ୍ଡିଆ କୁଇଜ୍ ପ୍ରାଥମିକ ରାଉଣ୍ଡରେ ୩୬,୨୯୯ ଛାତ୍ରଛାତ୍ରୀଙ୍କ ଅଂଶଗ୍ରହଣ ଦେଖିଛି ଯେଉଁଠାରେ ଜାତୀୟ ପରୀକ୍ଷଣ ଏଜେନ୍ସି  ଦ୍ୱାରା ଆୟୋଜିତ ଏକ ପ୍ଲାଟଫର୍ମରେ ୧୩,୫୦୦ ବିଦ୍ୟାଳୟ ଅନଲାଇନରେ ପ୍ରତିଦ୍ୱନ୍ଦ୍ୱିତା କରିଥିଲେ । ଏଥିମଧ୍ୟରୁ ୩୬୦ ଟି ମନୋନୀତ ବିଦ୍ୟାଳୟ ରାଜ୍ୟ ରାଉଣ୍ଡରେ ପ୍ରତିଯୋଗୀ ହୋଇଥିଲେ । କ୍ୱାର୍ଟର ଫାଇନାଲ ଏବଂ ସେମିଫାଇନାଲ ରାଉଣ୍ଡର ଏକ ସିରିଜ ପରେ, ୩୬ ଟି ରାଜ୍ୟ / କେନ୍ଦ୍ରଶାସିତ ଅଞ୍ଚଳର ଚୂଡାନ୍ତ ଛାତ୍ରଛାତ୍ରୀମାନଙ୍କୁ ଜାତୀୟ ଫାଇନାଲରେ ଅଂଶଗ୍ରହଣ ପାଇଁ ଚିହ୍ନଟ କରାଯାଇଛି ।
ମହାରାଷ୍ଟ୍ରରୁ ପି ଜି ଗାରୋଡିଆ ସ୍କୁଲ ର ତନୟ ଗୌତମ ଶେଠ ଏବଂ ଆକାଶ ବିଶ୍ୱନାଥ ଫିଟ୍ ଇଣ୍ଡିଆ କୁଇଜର ରାଜ୍ୟ ସ୍ତରୀୟ ଚାମ୍ପିଅନ୍ ପୁରସ୍କାର ପାଇଛନ୍ତି । ରାଜ୍ୟ ରାଉଣ୍ଡର ୩୬ ଟିମ  ଏବଂ ସେମାନଙ୍କ ବିଦ୍ୟାଳୟର ପ୍ରତିନିଧୀଙ୍କୁ ପୁରସ୍କାର ରାଶି ପ୍ରଦାନ କରାଯିବା ସହିତ ବିଦ୍ୟାଳୟକୁ ୨,୫୦,୦୦୦ ଟଙ୍କା ପ୍ରଦାନ କରାଯାଇଛି ଏବଂ ଦୁଇ ଛାତ୍ରଙ୍କୁ ୧୨,୫୦୦ ଟଙ୍କା କରି ପୁରସ୍କାର ଦିଆଯାଇଛି ।
ନ୍ୟାସନାଲ ରାଉଣ୍ଡ ରେ ଫିଟ୍ ଇଣ୍ଡିଆ କୁଇଜ୍ ପାଇଁ ଚାମ୍ପିୟନ ସ୍କୁଲ କ୍ଷେତ୍ରରେ ପ୍ରଥମ ପୁରସ୍କାର ରାଶି ହେଉଛି ୨୫ ଲକ୍ଷ ଟଙ୍କା । ଛାତ୍ରମାନଙ୍କ ପାଇଁ  । ପ୍ରଥମ ରନର୍ସ ଅପ୍ ବିଦ୍ୟାଳୟ ପାଇଁ ୧୫ ଲକ୍ଷ ଟଙ୍କା ଏବଂ ୧.୫ ଲକ୍ଷ  ଏବଂ ଦ୍ୱିତୀୟ ରନର୍ସ ଅପ୍ ବିଦ୍ୟାଳୟ ପାଇଁ ୧୦ ଲକ୍ଷ ଟଙ୍କା ଏବଂ ୧ ଲକ୍ଷ ଟଙ୍କା  ମିଳିବ ବୋଲି ସୂଚନା ଦିଆଯାଇଛି ।
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ-19 ମୁକାବିଲା ପାଇଁ ଆଇଆଇଟି ବମ୍ବେ ଏସଆଇଏନଇଠାରେ ରାପିଡ ରେସ୍ପନ୍ସ ସେଣ୍ଟର ସ୍ଥାପନ କରିବ ବିଜ୍ଞାନ ଓ ପ୍ରଯୁକ୍ତି ବିଭାଗ
କୋଭିଡ-19 ବିଶ୍ୱ ମହାମାରୀର ଲଢ଼େଇ ଉଦ୍ଦେଶ୍ୟରେ ତ୍ୱରିତ ପଦକ୍ଷେପ ସ୍ୱରୂପ ଏକ ସେଣ୍ଟର ଫର ଅଗମେଣ୍ଟିଙ୍ଗ ୱାର ୱିଥ କୋଭିଡ-19 ହେଲ୍ଥ କ୍ରାଇସିସ  ସ୍ଥାପନ କରିବାକୁ ଭାରତ ସରକାରଙ୍କ ବିଜ୍ଞାନ ଓ ପ୍ରଯୁକ୍ତି ବିଭାଗ ମଞ୍ଜୁରି ଦେଇଛି । 56 କୋଟି ଟଙ୍କା ବ୍ୟୟରେ ସ୍ଥାପନ ହେବାକୁ ଥିବା ଏହି ସେଣ୍ଟର କୋଭିଡ-19 ଆହ୍ୱାନର ସମାଧାନ ଦିଗରେ କାର୍ଯ୍ୟ କରୁଥିବା ନବୋନ୍ମେଷ ଓ ଷ୍ଟାର୍ଟଅପକୁ ମୂଲ୍ୟାଙ୍କନ ଏବଂ ସହାୟତା କରିବ। ବିଜ୍ଞାନ ଓ ପ୍ରଯୁକ୍ତି ବିଭାଗ  ସହଯୋଗରେ ଆଇଆଇଟି ବମ୍ବେରେ ଥିବା ଟେକ୍ନୋଲୋଜି ବିଜନେସ ଇନକ୍ୟୁବେଟର, ସୋସାଇଟି ଫର ଇନୋଭେସନ ଆଣ୍ଡ ଏଣ୍ଟରପ୍ରିନରସିପ କୁ ସିଏଡବ୍ଲୁଏସିଏଚର କାର୍ଯ୍ୟକାରୀ ଏଜେନ୍ସି ଭାବେ ଚୟନ କରାଯାଇଛି ।
ସାରା ବିଶ୍ୱର ରାଷ୍ଟ୍ରଗୁଡ଼ିକୁ ଦୋହଲାଇ ଦେଇଥିବା କୋଭିଡ-19କୁ ତତ୍କାଳ ମୁକାବିଲା କରିବା ସହ ଏହି ଭୂତାଣୁର ଚିହ୍ନଟ, ଚିକିତ୍ସା ଓ ସଂକ୍ରମଣକୁ ରୋକି ଲୋକଙ୍କ ଜୀବନ ବଞ୍ଚାଇବା ଉଦ୍ଦେଶ୍ୟରେ ଭାରତର ଏହି ଲଢ଼େଇରେ ଡିଏସଟି ଏକ ଗୁରୁତ୍ୱପୂର୍ଣ୍ଣ ଭୂମିକା ତୁଲାଉଛି ।
ସାରା ଦେଶ ସ୍ୱାସ୍ଥ୍ୟ ଜରୁରୀକାଳୀନ ସ୍ଥିତି ଦେଇ ଗତି କରୁଥିବା ବେଳେ ଏହି ମହାମାରୀ ସମସ୍ୟାର ସମାଧାନ ଉଦ୍ଦେଶ୍ୟରେ ବିଭିନ୍ନ ଗବେଷଣା ପ୍ରତିଷ୍ଠାନ ଓ ଲାବୋରେଟୋରି କାମ କରୁଛନ୍ତି । କୋଭିଡ-19ର ମହାମାରୀକୁ ରୋକିବା ଲକ୍ଷ୍ୟରେ ଉଭୟ କେନ୍ଦ୍ର ଓ ରାଜ୍ୟ ସରକାରଙ୍କ ସ୍ତରରେ ପଦକ୍ଷେପ ନିଆଯାଉଛି ଏବଂ ସମ୍ବଳକୁ ବିନିଯୋଗ କରାଯାଉଛି ।
ବର୍ତ୍ତମାନର ଜରୁରି ସ୍ଥିତିରେ କୋଭିଡ-19କୁ ନିୟନ୍ତ୍ରଣ କରିବା ପାଇଁ ଆରଏଣ୍ଡଡି ପଦକ୍ଷେପକୁ ସହାୟତା କରିବା ଉଦ୍ଦେଶ୍ୟରେ ଭେଣ୍ଟିଲେଟର, ଡାଏଗ୍ନୋଷ୍ଟିକ, ଥେରାପଟିକ୍ସ, ଇନଫରମେଟିକ୍ସ ଭଳି ସୃଜନଶୀଳ ସଲ୍ୟୁସନ ଯୋଗାଇବାକୁ ଡିଏସଟି ଏହି ପଦକ୍ଷେପ ନେଇଛି ।
ଷ୍ଟାର୍ଟଅପଗୁଡ଼ିକୁ ସେମାନଙ୍କ ଯାତ୍ରା ତଥା ବାଣିଜ୍ୟିକରଣ ପ୍ରକ୍ରିୟା ପାଇଁ ବିଭିନ୍ନ ପର୍ଯ୍ୟାୟରେ ଏବଂ ବିଭିନ୍ନ ଦେଶରେ କାରବାର ନିମନ୍ତେ ସହାୟତା ଯୋଗାଇ ଦିଆଯିବ, ଯାହାକି ଦୀର୍ଘମିଆଦି ସୂତ୍ରରେ ବ୍ୟାପକ ପ୍ରଭାବ ପକାଇବ ।
ସିଏଡବ୍ଲୁଏସିଏଚ ସମ୍ଭାବ୍ୟ ଷ୍ଟାର୍ଟଅପଗୁଡ଼ିକୁ ଉଚିତ ସମମୟରେ ଆର୍ଥିକ ସହାୟତା ଓ ପାଣ୍ଠି ଯୋଗାଣର ପଥ ଦେଖାଇବ, ଫଳରେ ସେମାନେ 6 ମାସ ମଧ୍ୟରେ ବଜାରକୁ ନିଜର ସୃଜନଶୀଳତାକୁ ଛାଡ଼ିପାରିବେ ।
ନୂଆ, ଶସ୍ତା, ନିରାପଦ ତଥା ଦକ୍ଷ ଭେଣ୍ଟିଲେଟର, ରେସ୍ପିରେଟୋରି ସହାୟତା ଉପକରଣ, ସୁରକ୍ଷାକାରୀ ଗିୟର ସମେତ ସାନିଟାଇଜର, ବିଶୋଧକ, ନିଦାନ, ଇନଫରମେଟିକ୍ସ ପାଇଁ ନୂଆ ସମାଧାନ ଓ କୋଭିଡ-19 ରୋକିବାକୁ ଦକ୍ଷ ପଦକ୍ଷେପ ଭଳି କ୍ଷେତ୍ରରେ କାର୍ଯ୍ୟ କରୁଥିବା 50 ନବୋନ୍ମେଷ ବା ଷ୍ଟାର୍ଟଅପକୁ ସିଏଡବ୍ଲୁଏସିଏଚ ଚିହ୍ନଟ କରିବ ।
କୋଭିଡ-19 ମୁକାବିଲା ପାଇଁ ଏହା ଉତ୍ପାଦ ଓ ସମାଧାନଗୁଡ଼ିକୁ ସର୍ବଭାରତୀୟ ନେଟଓ୍ବର୍କରେ ଟେଷ୍ଟିଂ, ଟ୍ରାଏଲ ଓ ବଜାର ସୁଯୋଗ ଯୋଗାଇବ । ଏହା କୋଭିଡ-19 ପ୍ରଭାବରୁ ଦେଶ ସମ୍ମୁଖୀନ ହେଉଥିବା ବିଭିନ୍ନ ଆହ୍ୱାନର ସମାଧାନ କରିବାରେ ସହାୟକ ହେବ ।
ବିଜ୍ଞାନ ଓ ପ୍ରଯୁକ୍ତି ବିଭାଗ ସଚିବ ପ୍ରଫେସର ଆଶୁତୋଷ ଶର୍ମା, କହିଛନ୍ତି, ଆମର ଟେକ୍ନୋଲୋଜି ଇନକ୍ୟୁବେଟର ଓ ଷ୍ଟାର୍ଟଅପଗୁଡ଼ିକର ଯୁବସୁଲଭ ଶକ୍ତି, ବୁଦ୍ଧିମତା ଓ ଅସାଧାରଣ ସୃଜନଶୀଳ ସମ୍ଭାବନାର ବ୍ୟବହାରକୁ ଗୁରୁତ୍ୱ ଦେଇ ଡିଏସଟିର ସିଏଡବ୍ଲୁଏସିଏଚ କାର୍ଯ୍ୟକ୍ରମ ପ୍ରସ୍ତୁତ କରାଯାଇଛି । କୋଭିଡ-19 କାରଣରୁ ରେସ୍ପିରେଟୋରି ସହାୟକ ଉପକରଣ, ଡିସଇନଫେକ୍ସନ ସିଷ୍ଟମ, ସୁରକ୍ଷାକାରୀ ଗିୟର ଓ କୋଟିଂ, ସୂଚନା ଓ ପରିଚାଳନା ସହାୟକ ଉପକରଣ, ଡାଏଗ୍ନୋଷ୍ଟିକ୍ସ ଓ ଅନ୍ୟ ସମ୍ପୃକ୍ତ ଉପକରଣ, ଡିଭାଇସ ଓ ସମାଧାନ ଭଳି ଆହ୍ୱାନର ତୁରନ୍ତ ସମାଧାନ କରାଇବା ଦିଗରେ ଏହା ସେମାନଙ୍କୁ ସଶକ୍ତ କରାଇବ ।
ଏବେକାର ଜାତୀୟ ଜରୁରୀ ତଥା ସ୍ୱାସ୍ଥ୍ୟ ସଙ୍କଟ ସମୟରେ ଡିଏସଟି ଏହାର ବ୍ୟାପକ ସମ୍ବଳ ନେଟଓ୍ବର୍କ ପ୍ରତିଷ୍ଠାନ, ଗବେଷକ, ବିଶେଷଜ୍ଞ, ଇନକ୍ୟୁବେଟର, ସୃଜନଶୀଳ ବ୍ୟକ୍ତିତ୍ୱ ଓ ଷ୍ଟାର୍ଟଅପଗୁଡ଼ିକ ନିକଟରୁ ପଦକ୍ଷେପ ଆଶା ରଖାଯାଇଛି ।
{For further details, please contact :
TBI Contact: MsPoyniBhatt ,Chief Executive Officer,
Society for Innovation & Entrepreneurship ,
Indian Institute of Technology Bombay 
www.sineiitb.org
DST’s contact;Dr Anita Gupta, Scientist-G
Department of Science & Technology
Mob: +91-9811828996
Email; anigupta[at]nic[dot]in}
ପ୍ରତିରକ୍ଷା ମନ୍ତ୍ରଣାଳୟ
ମିଶନ ସାଗର- ମରିସସର ଲୁଇସ ବନ୍ଦରରେ ପହଞ୍ଚିଲା ଆଇଏନଏସ କେଶରୀ
ମିଶନ ସାଗରର ଅଂଶବିଶେଷ ସ୍ଵରୂପ ଭାରତୀୟ ନୌସେନା ଜାହାଜ କେଶରୀ 23 ମେ, 2020ରେ ମରିସସର ଲୁଇସ ବନ୍ଦରରେ ପ୍ରବେଶ କରିଛି । କୋଭିଡ-19 ମହମାରୀ ମୁକାବିଲା ନିମନ୍ତେ ଭାରତ ସରକାର ବନ୍ଧୁ ରାଷ୍ଟ୍ରଗୁଡ଼ିକୁ ସହଯୋଗ ଯୋଗାଇ ଦେଉଛନ୍ତି। ଏହାର ଅଂଶବିଶେଷ ସ୍ଵରୂପ ଭାରତୀୟ ନୌସେନାର କେଶରୀ ଜାହାଜ ମରିସସ ଲୋକମାନଙ୍କ ପାଇଁ କୋଭିଡ ସଂକ୍ରାନ୍ତ ଜରୁରି ଔଷଧ ଏବଂ ଆୟୁର୍ବେଦ ଔଷଧର ଏକ ସ୍ଵତନ୍ତ୍ର କନସାଇନମେଣ୍ଟ ନେଇ ସେଠାରେ ପହଞ୍ଚିଛି।
ଏହା ବ୍ୟତୀତ ଭାରତୀୟ ନୌସେନା ଡାକ୍ତର ଓ ସ୍ଵାସ୍ଥ୍ୟକର୍ମୀଙ୍କୁ ନେଇ ଏକ 14 ଜଣିଆ ଟିମ ଏହି ଜାହାଜରେ ମରିସସ ଗସ୍ତ କରିଛନ୍ତି । ଏମାନେ ସେମାନଙ୍କର ମରିସସ ପ୍ରତିପକ୍ଷଙ୍କ ସହିତ କାମ କରିବେ ଏବଂ କୋଭିଡ-19 ଜରୁରିକାଳୀନ ସହଯୋଗ ଯୋଗାଇ ଦେବେ। ଏହି ଡାକ୍ତରୀ ଟିମରେ ଜଣେ ଭେଷଜ ବିଶେଷଜ୍ଞ, ଜଣେ ଶ୍ଵାସରୋଗ ବିଶେଷଜ୍ଞ ଏବଂ ଜଣେ ନିଶ୍ଚେତକ ବିଶେଷଜ୍ଞ ରହିଛନ୍ତି।
23 ମେ 2020ରେ ଭାରତ ସରକାରଙ୍କ ପକ୍ଷରୁ ମରିସସ ସରକାରଙ୍କୁ ଔଷଧ ପ୍ରଦାନର ଏକ ବିଧିବଦ୍ଧ ସମାରୋହ ଅନୁଷ୍ଠିତ ହୋଇଥିଲା। ମରିସସ ସରକାରଙ୍କ ପକ୍ଷରୁ ସ୍ଵାସ୍ଥ୍ୟମନ୍ତ୍ରୀ ଡ. କୈଳାସ ଜଗତପାଲ ଏହି ମେଡ଼ିସିନ ସାମଗ୍ରୀକୁ ଗ୍ରହଣ କରିଥିଲେ। ଭାରତ ପକ୍ଷରୁ ମରିସସରେ ଅବସ୍ଥାପିତ ଭାରତର ରାଷ୍ଟ୍ରଦୂତ ମହାମହିମ ଶ୍ରୀ ତନ୍ମୟ ଲାଲ ପ୍ରତିନିଧିତ୍ଵ କରିଥିଲେ । ଏହି ଅବସରରେ ଭାରତୀୟ ନୌସେନା ଜାହାଜ କେଶରୀର କମାଣ୍ଡିଂ ଅଫିସର ମୁକେଶ ତୟାଲ ମନ୍ତ୍ରୀଙ୍କ ସହିତ ଆଲୋଚନା କରିଥିଲେ।
କୋଭିଡ-19 ମହାମାରୀ ସମୟରେ ମରିସସକୁ ସହାୟତା କରିବା ଲାଗି ଭାରତ ସରକାରଙ୍କ ପ୍ରୟାସର ଏହା ହେଉଛି ଏକ ଅଂଶବିଶେଷ। ପ୍ରଧାନମନ୍ତ୍ରୀଙ୍କ ସଂକଳ୍ପ “ସମସ୍ତଙ୍କ ପାଇଁ ନିରାପତ୍ତା ଓ ଅଭିବୃଦ୍ଧି –‘ସାଗର’କୁ କାର୍ଯ୍ୟକାରୀ କରିବା ଲାଗି ମିଶନ ସାଗର ଆରମ୍ଭ କରାଯାଇଛି। କୋଭିଡ-19 ମହାମାରୀ ମୁକାବିଲା ଲାଗି ଭାରତ ମହାସାଗର କ୍ଷେତ୍ରର ରାଷ୍ଟ୍ରଗୁଡ଼ିକୁ ଏହି ମିଶନ ଜରିଆରେ ଭାରତ ସରକାରଙ୍କୁ ସହାୟତା ଯୋଗାଇ ଦିଆଯାଉଛି । ବୈଦେଶିକ ମନ୍ତ୍ରଣାଳୟ ଏବଂ ଭାରତ ସରକାରଙ୍କ ଅନ୍ୟ ଏଜେନ୍ସି ସହ ସମନ୍ଵୟ ରକ୍ଷା କରି ଏହି ଅଭିଯାନ ଜାରି ରହିଛି।
ପ୍ରତିରକ୍ଷା ମନ୍ତ୍ରଣାଳୟ
କୋଭିଡ-19 ନମୁନା ପରୀକ୍ଷା ପାଇଁ ଡିଆରଡିଓ ପକ୍ଷରୁ ବିକଶିତ ଭ୍ରାମ୍ୟମାଣ ପରୀକ୍ଷାଗାର ଉଦ୍ଘାଟନ କଲେ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ
ହାଇଦ୍ରାବାଦସ୍ଥିତ ESIC ହସ୍ପିଟାଲ, ଘରୋଇ ଶିଳ୍ପାନୁଷ୍ଠାନ ଓ ଡିଆରଡିଓର ମିଳିତ ଉଦ୍ୟମରେ ବିକଶିତ ଭ୍ରାମ୍ୟମାଣ ଭୂତାଣୁ ଗବେଷଣା ଓ ରୋଗ ନିରୂପଣ ପରୀକ୍ଷାଗାର କୁ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂହ ଭିଡିଓ କନଫରେନ୍ସ ଜରିଆରେ ଉଦ୍ଘାଟନ କରିଛନ୍ତି । ଏହି ଅବସରରେ ଉଦବୋଧନ ଦେଇ ଶ୍ରୀ ସିଂ କହିଛନ୍ତି ଯେ, ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵାଧୀନ ସରକାରଙ୍କ ସମୟୋଚିତ ପଦକ୍ଷେପ ଯୋଗୁଁ କରୋନା ସଂକ୍ରମଣ ଆମ ଦେଶରେ ଅନ୍ୟ ଦେଶ ତୁଳନାରେ କମ ରହିଛି ।
ପରିବେଶ ଦୃଷ୍ଟିରୁ ସୁରକ୍ଷିତ ଲେବଲ- 2 ଓ 3 ସ୍ତରୀୟ 6 ମାସର ପରୀକ୍ଷାଗାର ପ୍ରକଳ୍ପକୁ ମାତ୍ର 15 ଦିନ ମଧ୍ୟରେ କରିପାରିଥିବାରୁ ଶ୍ରୀ ସିଂ ଏହାର ପ୍ରଶଂସା କରିଥିଲେ । ଦିନକୁ 1000ରୁ ଅଧିକ ପରୀକ୍ଷା କରିପାରୁଥିବା ଏହି ପରୀକ୍ଷାଗାର ଦେଶର କୋଭିଡ-19 ମୁକାବିଲାରେ ବେଶ ସହାୟକ ହେବ ।
ସଙ୍ଗରୋଧ କେନ୍ଦ୍ର ନିର୍ମାଣ, ସ୍ଵାସ୍ଥ୍ୟସେବା ଯୋଗାଣ, ଅନ୍ୟ ଦେଶରୁ ଭାରତୀୟମାନଙ୍କୁ ସ୍ଥାନାନ୍ତରଣ ଇତ୍ୟାଦି ବହୁବିଧ କାର୍ଯ୍ୟ ଆମ ସଶସ୍ତ୍ର ସେନା ସମ୍ପାଦନ କରିଛନ୍ତି । କୋଭିଡ-19 ବିରୁଦ୍ଧରେ ସଶସ୍ତ୍ର ସେନାର ଏହି ସଂଗ୍ରାମ ଜାରି ରହିବ ବୋଲି ଶ୍ରୀ ସିଂ କହିଛନ୍ତି । କେନ୍ଦ୍ର ସ୍ଵରାଷ୍ଟ୍ର ବ୍ୟାପାର ରାଷ୍ଟ୍ରମନ୍ତ୍ରୀ ଶ୍ରୀ ଜି. କିଶନ ରେଡ୍ଡୀ, ଶ୍ରମ ଓ ନିୟୋଜନ ମନ୍ତ୍ରୀ ଶ୍ରୀ ସନ୍ତୋଷ ଗଙ୍ଗୱାର, ତେଲଙ୍ଗାନା ସରକାରଙ୍କ ପ୍ରଯୁକ୍ତି ଶିଳ୍ପ, ପୌର ପ୍ରଶାସନ ଓ ନଗର ବିକାଶ ମନ୍ତ୍ରୀ ଶ୍ରୀ କେ.ଟି. ରାମାରାଓ, ତେଲଙ୍ଗାନା ଶ୍ରମ ମନ୍ତ୍ରୀ ଚୌଧୁରୀ ମଲା ରେଡ୍ଡୀ, ଡିଆରଡିଓ ଅଧ୍ୟକ୍ଷ ଶ୍ରୀ ଜି. ସତିଶ ରେଡ୍ଡୀ ଏହି ଉତ୍ସବରେ ଉପସ୍ଥିତ ଥିଲେ ।
ହାଇଦ୍ରାବାଦର ଇମାରତ ଗବେଷଣା କେନ୍ଦ୍ର, ଡିଆରଡିଓ ଓ ESIC ହସ୍ପିଟାଲର ମିଳିତ ସହଯୋଗରେ ଦେଶର ପ୍ରଥମ ଭ୍ରାମ୍ୟମାଣ ପରୀକ୍ଷାଗାର ରୂପେ ଏହା ବିକଶିତ ହୋଇଛି । ବିଶ୍ଵ ସ୍ୱାସ୍ଥ୍ୟ ସଂଗଠନ ଓ ଆଇସିଏମଆର ଦ୍ଵାରା ପ୍ରଣିତ ପରିବେଶ ସୁରକ୍ଷା ନିୟମାବଳୀ ସହ ଏହା ଆନ୍ତର୍ଜାତିକ ମାନର ପ୍ରକଳ୍ପ ରୂପେ ବିକଶିତ ହୋଇଛି । ଏହି ଭ୍ରାମ୍ୟମାଣ ପରୀକ୍ଷାଗାର କୋଭିଡ-19 ସଂକ୍ରମଣ ନିରୂପଣ ସହ ଭୂତାଣୁ କଲଚର, ପ୍ଲାଜମା ଥେରାପି, ବିସ୍ତୃତ ରୋଗ ପ୍ରତିରୋଧକ ଶକ୍ତି ପରୀକ୍ଷଣ ଇତ୍ୟାଦି କରିପାରିବ, ଯାହାକି ଭାରତବର୍ଷରେ ପ୍ରତିଷେଧକ ଟୀକା ପ୍ରସ୍ତୁତର ମୂଳଦୁଆ ପକାଇପାରିବ । ଦିନକୁ ଏହି ପରୀକ୍ଷାଗାର 1000 ରୁ 2000 ପର୍ଯ୍ୟନ୍ତ ନମୁନା ପରୀକ୍ଷା କରିପାରୁଥିବା ବେଳେ ଆବଶ୍ୟକ ଆନୁଯାୟୀ ଏହାକୁ ଦେଶର ଯେକୌଣସି ସ୍ଥାନରେ ସ୍ଥାପନ କରାଯାଇପାରିବ ।
ଗୃହ ନିର୍ମାଣ ଓ ସହରାଞ୍ଚଳ ଦାରିଦ୍ର୍ୟ ଦୂରୀକରଣ ମନ୍ତ୍ରଣାଳୟ
ଅକ୍ଟୋବର ୨୧ରେ ପ୍ରଧାନମନ୍ତ୍ରୀଙ୍କ କେଦାରନାଥ ଓ ବଦ୍ରିନାଥ ଗସ୍ତ
୩୪୦୦ କୋଟି ଟଙ୍କାରୁ ଅଧିକ ମୂଲ୍ୟର ସଂଯୋଗୀକରଣ ପ୍ରକଳ୍ପ ଶିଳାନ୍ୟାସ କରିବେ ପ୍ରଧାନମନ୍ତ୍ରୀ
ଗୌରୀକୁଣ୍ଡରୁ କେଦାରନାଥ ଓ ଗୋବିନ୍ଦଘାଟରୁ ହେମକୁଣ୍ଡ ସାହେବ ପର୍ଯ୍ୟନ୍ତ ଦୁଇଟି ନୂଆ ରୋପ ୱେ ପ୍ରକଳ୍ପର ଶିଳାନ୍ୟାସ କରିବେ ପ୍ରଧାନମନ୍ତ୍ରୀ
ଗୌରୀକୁଣ୍ଡରୁ କେଦାରନାଥ ରୋପୱେ ଦ୍ୱାରା ଯାତ୍ରା ସମୟ ୬-୭ ଘଣ୍ଟାରୁ ୩୦ ମିନିଟକୁ ହ୍ରାସ ପାଇବ
ଗୋବିନ୍ଦଘାଟରୁ ହେମକୁଣ୍ଡ ସାହେବ ରୋପୱେ ଦ୍ୱାରା ଗୋଟିଏ ଦିନରୁ ଅଧିକ ସମୟ ଲାଗୁଥିବା ଯାତ୍ରା ଅବଧି ହ୍ରାସ ପାଇ ମାତ୍ର ୪୫ ମିନିଟରେ ସୀମିତ ରହିବ
ଅଲୱେଦର ସଡକ ସଂଯୋଗ ବୃଦ୍ଧି ପାଇଁ ପ୍ରାୟ ୧୦୦୦ କୋଟିର ରାସ୍ତା ସମ୍ପ୍ରସାରଣ ପ୍ରକଳ୍ପ ଶିଳାନ୍ୟାସ କରିବେ ପ୍ରଧାନମନ୍ତ୍ରୀ
ଆଞ୍ଚଳିକ ଯୋଗାଯୋଗ ଓ ଧାର୍ମିକ ପର୍ଯ୍ୟଟନକୁ ଏହି ପ୍ରକଳ୍ପ ପ୍ରୋତ୍ସାହିତ କରିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅକ୍ଟୋବର ୨୧, ୨୦୨୨ରେ ଉତ୍ତରାଖଣ୍ଡ ଗସ୍ତ କରିବେ । ପୂର୍ବାହ୍ନ ୮.୩୦ରେ ସେ କେଦାରନାଥ ସ୍ଥିତ ଶ୍ରୀ କେଦାରନାଥ ମନ୍ଦିରରେ ଦର୍ଶନ ଓ ପୂଜା କରିବେ । ପୂର୍ବାହ୍ନ ୯ଟାରେ ପ୍ରଧାନମନ୍ତ୍ରୀ କେଦାରନାଥ ରୋପୱେ ପ୍ରକଳ୍ପର ଶିଳାନ୍ୟାସ କରିବେ । ଏହାପରେ ସେ ଆଦିଗୁରୁ ଶଙ୍କରାଚାର୍ଯ୍ୟ ସମାଧି ସ୍ଥଳ ପରିଦର୍ଶନ କରିବେ । ପୂର୍ବାହ୍ନ ୯.୨୫ରେ ପ୍ରଧାନମନ୍ତ୍ରୀ ମନ୍ଦାକିନୀ ଅଷ୍ଟପଥ ଓ ସରସ୍ୱତୀ ଅଷ୍ଟପଥର ବିକାଶ କାର୍ଯ୍ୟର ଅଗ୍ରଗତି ସମୀକ୍ଷା କରିବେ ।
ଏଠାରୁ ପ୍ରଧାନମନ୍ତ୍ରୀ ବଦ୍ରିନାଥ ଯିବେ । ପୂର୍ବାହ୍ନ ୧୧.୩୦ରେ ପ୍ରଧାନମନ୍ତ୍ରୀ ଶ୍ରୀ ବଦ୍ରିନାଥ ମନ୍ଦିରରେ ଦର୍ଶନ ଓ ପୂଜା କରିବେ । ମଧ୍ୟାହ୍ନ ୧୨ଟା ବେଳେ ସେ ନଦୀତଟ ବିକାଶ କାର୍ଯ୍ୟର ପ୍ରଗତି ସମୀକ୍ଷା କରିବେ । ମଧ୍ୟାହ୍ନ ୧୨.୩୦ରେ ପ୍ରଧାନମନ୍ତ୍ରୀ ମାନା ଗାଁରେ ରାସ୍ତା ଓ ରୋପୱେ ପ୍ରକଳ୍ପର ଶିଳାନ୍ୟାସ କରିବେ । ପରେ ଦିନ ପ୍ରାୟ ୨ଟା ବେଳକୁ ଆଗମନ ପ୍ଲାଜା ଓ ହ୍ରଦଗୁଡିକର ବିକାଶ କାର୍ଯ୍ୟର ଅଗ୍ରଗତି ସମୀକ୍ଷା କରିବେ ।
କେଦାରନାଥ ରୋପୱେ ପ୍ରାୟ ୯.୭ କିଲୋମିଟରର ହେବ ଓ ଗୌରୀକୁଣ୍ଡ ଏବଂ କେଦାରନାଥକୁ ସଂଯୋଗ କରିବ । ଏହି ଦୁଇଟି ସ୍ଥାନକୁ ଯାତ୍ରା ପାଇଁ ଏବେ ୬ରୁ ୭ ଘଣ୍ଟା ସମୟ ଲାଗୁଥିବା ବେଳେ ରୋପୱେ ଦ୍ୱାରା ଏହି ଯାତ୍ରା ୩୦ ମିନିଟରେ ହୋଇପାରିବ । ହେମକୁଣ୍ଡ ରୋପୱେ ଗୋବିନ୍ଦଘାଟରୁ ହେମକୁଣ୍ଡ ସାହେବକୁ ସଂଯୋଗ କରିବ । ଏହାର ଦୈର୍ଘ୍ୟ ୧୨.୪ କିଲୋମିଟର ରହିବ ଓ ଏହାଦ୍ୱାରା ପୂର୍ବରୁ ଦିନକରୁ ଅଧିକ ସମୟ ଲାଗୁଥିବା ଯାତ୍ରା ଅବଧି ଏବେ ମାତ୍ର ୪୫ ମିନିଟରେ ସୀମିତ ରହିବ । \
ଏହି ରୋପୱେ ଭ୍ୟାଲି ଅଫ ଫ୍ଲାୱାର୍ସ ଜାତୀୟ ଉଦ୍ୟାନର ପ୍ରବେଶ ଦ୍ୱାର ଘଙ୍ଗାରିଆକୁ ସଂଯୋଗ କରିବ । ପ୍ରାୟ ୨୪୩୦ କୋଟି ଟଙ୍କା ବିନିଯୋଗରେ ନିର୍ମିତ ହେବାକୁ ଥିବା ଏହି ରୋପୱେ ସୁରକ୍ଷିତ, ନିରାପଦ ଓ ସ୍ଥାୟୀ ପରିବହନ ପ୍ରଦାନ କରୁଥିବା ପରିବେଶ ଅନୁକୂଳ ପରିବହନ ବ୍ୟବସ୍ଥା ପାଲଟିବ । ପ୍ରମୁଖ ଭିତ୍ତିଭୂମିର ବିକାଶ ଦ୍ୱାରା ଧାର୍ମିକ ପର୍ଯ୍ୟଟନକୁ ପ୍ରୋତ୍ସାହନ ମିଳିବ । ଯାହାଦ୍ୱାରା ଅଞ୍ଚଳର ଆର୍ଥିକ ବିକାଶ ତ୍ୱରାନ୍ୱିତ ହେବ ଓ ବହୁମୁଖୀ ନିଯୁକ୍ତି ସୁଯୋଗ ସୃଷ୍ଟି ହେବ ।
ଏହି ଗସ୍ତ ଅବସରରେ ପ୍ରାୟ ୧୦୦୦ କୋଟି ମୂଲ୍ୟର ସଡକ ସମ୍ପ୍ରସାରଣ ପ୍ରକଳ୍ପର ଶିଳାନ୍ୟାସ ହେବ । ଦୁଇଟି ସଡକ ସମ୍ପ୍ରସାରଣ ପ୍ରକଳ୍ପ- ମାନାରୁ ମାନାପାସ  ଓ ଯୋଶୀମଠରୁ ମଲାରି  ସୀମାନ୍ତ ଅଞ୍ଚଳକୁ ଅଲୱେଦର ସଡକ ସଂଯୋଗ ପାଇଁ ଆଉ ଏକ ପଦକ୍ଷେପ ପାଲଟିବ । ସଂଯୋଗୀକରଣକୁ ପ୍ରୋତ୍ସାହିତ କରିବା ସହ ଏହି ପ୍ରକଳ୍ପଗୁଡିକ ରଣନୈତିକ ଦୃଷ୍ଟିରୁ ମଧ୍ୟ ବେଶ ଲାଭଦାୟକ ହେବେ ।
କେଦାରନାଥ ଓ ବଦ୍ରିନାଥ ଗୁରୁତ୍ୱପୂର୍ଣ୍ଣ ହିନ୍ଦୁ ମନ୍ଦିର ମଧ୍ୟରୁ ଅନ୍ୟତମ । ଏହି ଅଞ୍ଚଳ ପବିତ୍ର ଶିଖ ପର୍ଯ୍ୟଟନ ସ୍ଥଳୀ ହେମକୁଣ୍ଡ ସାହେବ ପାଇଁ ମଧ୍ୟ ପ୍ରସିଦ୍ଧ । ଆରମ୍ଭ ହେଉଥିବା ଏହି ସଂଯୋଗୀକରଣ ପ୍ରକଳ୍ପଗୁଡିକ ଧାର୍ମିକ ମହତ୍ତ୍ୱ ଥିବା ସ୍ଥାନକୁ ସୁବିଧାରେ ପହଞ୍ଚିବା ଓ ମୈାଳିକ ଭିତ୍ତିଭୂମି ସୁଧାରିବା ପାଇଁ ପ୍ରଧାନମନ୍ତ୍ରୀଙ୍କ ପ୍ରତିବଦ୍ଧତାକୁ ଦର୍ଶାଉଛି ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଝାଡଖଣ୍ଡର ହଜାରିବାଗରେ ବସ୍ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଝାଡଖଣ୍ଡର ହଜାରିବାଗ ଜିଲ୍ଲାରେ ବସ୍ ଦୁର୍ଘଟଣାରେ ପ୍ରାଣ ହରାଇଥିବା ଲୋକଙ୍କ ପାଇଁ ଗଭୀର ଦୁଃଖ ପ୍ରକାଶ କରିଛନ୍ତି । ଏହି ଦୁର୍ଘଟଣାରେ ଆହତ ହୋଇଥିବା ବ୍ୟକ୍ତିଙ୍କ ଶୀଘ୍ର ଆରୋଗ୍ୟ ପାଇଁ ସେ ପ୍ରାର୍ଥନା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଝାଡଖଣ୍ଡର ହଜାରିବାଗ ଜିଲ୍ଲାରେ ବସ୍ ଦୁର୍ଘଟଣାରେ ପ୍ରାଣ ହାନି ପାଇଁ ଦୁଃଖିତ । ଏହି ଦୁଃଖଦ ଘଟଣାରେ ମୋର ଚିନ୍ତାଧାରା ଶୋକସନ୍ତପ୍ତ ପରିବାରଙ୍କ ସହ ଅଛି । ଆହତମାନେ ଶୀଘ୍ର ସୁସ୍ଥ ହେବା ପାଇଁ ପ୍ରାର୍ଥନା କରୁଛି: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାରଣାସୀରେ ଜି -20 ସଂସ୍କୃତି ମନ୍ତ୍ରୀ ବୈଠକର ପ୍ରତିନିଧୀଙ୍କ ସମ୍ମାନାର୍ଥେ ପ୍ରଦର୍ଶନ କରାଯାଇଥିବା ‘ସୁର ବସୁଧା’ କୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ବାରାଣାସୀରେ ଜି -20 ସଂସ୍କୃତି ମନ୍ତ୍ରୀ ବୈଠକର ପ୍ରତିନିଧୀଙ୍କ ସମ୍ମାନାର୍ଥେ ସଂଗୀତ ପରିବେଷଣ କରିଥିବା ‘ସୁର ବାସୁଧା’କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା କରିଛନ୍ତି।
ଏହି ଅର୍କେଷ୍ଟ୍ରାରେ 29 ଜି20 ସଦସ୍ୟ ଏବଂ ନିମନ୍ତ୍ରିତ ଦେଶର ସଂଗୀତଜ୍ଞମାନେ ରହିଥିଲେ। ବିଭିନ୍ନ ବାଦ୍ୟଯନ୍ତ୍ର ସହିତ କଣ୍ଠଶିଳ୍ପୀମାନେ ସେମାନଙ୍କର ମାତୃଭାଷାରେ ସଂଗୀତ ପରିବେଷଣ କରିଛନ୍ତି। ଅର୍କେଷ୍ଟ୍ରାର ଚିତ୍ତାକର୍ଷକ ସ୍ୱରଗୁଡ଼ିକ "ବସୁଧୈବ କୁଟୁମ୍ବକମ୍" ର ଉତ୍ସାହକୁ ପରିପ୍ରକାଶ କରିଥିଲା ଯାହାର ଅର୍ଥ ହେଉଛି ସମଗ୍ର ବିଶ୍ବ ହେଉଛି ଗୋଟିଏ ପରିବାର।
କେନ୍ଦ୍ର ସଂସ୍କୃତି, ପର୍ଯ୍ୟଟନ ମନ୍ତ୍ରୀ ଏବଂ ଡିଓଏନଇଆର ଶ୍ରୀ ଜି କିଶନ ରେଡ୍ଡୀଙ୍କ ଏକ ଟ୍ବିଟର ଥ୍ରେଡର ଉତ୍ତରରେ ପ୍ରଧାନମନ୍ତ୍ରୀ ଏକ ଟ୍ବିଟର ପୋଷ୍ଟରେ କହିଛନ୍ତି;
‘‘ସର୍ବ ପୁରାତନ କାଶୀ ସହରରୁ ବସୁଧୈବ କୁଟୁମ୍ବକମ୍ ବାର୍ତ୍ତାକୁ ପ୍ରସାରିତ କରିବାର ଏହା ଏକ ଉତ୍ତମ ଉପାୟ!’’
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଜିପ୍ଟର ବିଶିଷ୍ଟ ଯୋଗ ପ୍ରଶିକ୍ଷିକା ରେମ୍ ଜବାକ୍ ଏବଂ ନାଡା ଆଡେଲଙ୍କୁ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଜିପ୍ଟର ଦୁଇ ବିଶିଷ୍ଟ ଯୁବ ଯୋଗ ପ୍ରଶିକ୍ଷିକା ରମ୍ ଜବାକ୍ ଏବଂ ନାଡା ଆଡେଲଙ୍କୁ କାଇରୋରେ ୨୦୨୩ ଜୁନ୍ ୨୪ରେ ସାକ୍ଷାତ କରିଛନ୍ତି ।
ଯୋଗ ପ୍ରତି ପ୍ରତିବଦ୍ଧତା ପାଇଁ ପ୍ରଧାନମନ୍ତ୍ରୀ ସେମାନଙ୍କୁ ପ୍ରଶଂସା କରିବା ସହ ଉଭୟଙ୍କୁ ଭାରତ ଗସ୍ତ କରିବାକୁ ପ୍ରୋତ୍ସାହିତ କରିଥିଲେ । ଇଜିପ୍ଟରେ ଯୋଗ ପାଇଁ ବଢ଼ୁଥିବା ଉତ୍ସାହ ବାବଦରେ ସେମାନେ ପ୍ରଧାନମନ୍ତ୍ରୀଙ୍କୁ ଜଣାଇଥିଲେ ।
SR
(